IT-TRIBUNAL GĦAL TALBIET ŻGĦAR Ġudikatur Seduta tal-Ġimgħa, 2 ta' Lulju 2021 Ra l-Avviż tat-Talba ippreżentat fl-4 ta' Diċembru 2020 li permezz tiegħu s-soċjetà attriċi talbet li l- konvenuti jkunu ikkundannati jħallsuha s-somma ta' elfejn u disa' mija u tmienja u tmenin Ewro (€2,988) rappreżentanti bilanċ ta' materjal mibjugħ u kkonsenjat lilhom fil-kors ta' eżerċizzju tan-negozju bejn il- partijiet, liema prezz baqa' ma tħallasx, u dan mingħajr raġuni valida. Ra li s-soċjetà attriċi talbet li l-konvenuti jkunu kkundannati jħallsu l-ispejjeż, inklużi dawk tal-mandat ta' sekwestru u mandat ta' qbid ippreżentati kontestwalment, u l-imgħax legali mis-7 ta' Ottubru 2017 sad- data tal-pagament effettiv. Ra li l-konvenuti ġew innotifikati permezz tal-proċedura tal-affissjoni u l-pubblikazzjoni fil-Gazzetta tal- Gvern kif ukoll f'gazzetta lokali (fol. Ra li s-soċjetà konvenuta ma ppreżentat ebda Risposta u ma dehret għal ebda seduta. Sema' lil Adrian Phillips jixhed fl-udjenza tat-2 ta' Ġunju 2021, liema xhud ikkonferma d-debitu għar- raġunijiet u fl-ammont indikat fl-Avviż tat-Talba, kif ukoll li ma sar ebda pagament fil-frattemp. Ra li l-kawża tħalliet għas-sentenza għat-2 ta' Lulju 2021. It-Tribunal itenni li sema' lil Adrian Phillips jixhed, prodott mis-soċjetà attriċi, u li fix-xhieda tiegħu, dan ikkonferma li l-ammont sħiħ kif mitlub fl-Avviż tat-Talba kien għadu dovut lis-soċjetà attriċi u li ma kien sar Provi ippreżentati Konsiderazzjonijiet It-Tribunal ikkunsidra li l-kontumaċja waħedha ma titqiesx bħala ammissjoni tat-talba tal-attur da parti tal- konvenut iżda kontestazzjoni tal-istess. Għalkemm il-konvenut jibqa' kontumaċi, dan ma jfissirx li huwa abbanduna kull eċċezzjoni li seta' jagħmel fil-kawża u ammetta d-domandi. Il-ġudikant għandu jeżamina jekk it-talba hijiex ġustifikata independentement mill-kontumaċja tal-konvenut (ara Fenici Insurance Agency Limited noe vs. Paul Laudi et deċiża mill-Qorti tal-Appell [Inferjuri] fit-22 ta' Novembru 2002). Il-prova bil-kapitolu għandha tiġi evalwata u meqjusa flimkien ma' kull prova li tkun prodotta. Inoltre, l-istitut tal-kontumaċja hu intiż biss sabiex irażżan l-atteġġjament tal-kontumaċja u disprezz da parti ta' min ġie ċitat biex jersaq quddiem il-qorti (ara Kummissarju tal-Artijiet vs. John Scolaro deċiża mill-Prim' Awla fil-31 ta' Jannar 2003). Siccome għalhekk il-kontumaċja mhix ammissjoni iżda oppożizzjoni, xorta waħda l-attur irid jipprova l- allegazzjoni minnu vantata sabiex tirnexxi l-azzjoni tiegħu (ara Carmel Xuereb Micallef vs. Dorianne Mercieca deċiża mill-Prim' Awla fit-12 ta' Lulju 2001). Fid-dawl tal-provi ppreżentati, it-Tribunal huwa tal-fehma li s-soċjetà attriċi rnexxielha tipprova li hija kreditriċi tal-konvenuti fl-ammont u għar-raġunijiet indikati fl-Avviż tat-Talba. Deċide Għaldaqstant, wara li qara l-atti tal-kawża, sema' x-xhud u qara d-dokumentazzjoni relattiva, it-Tribunal jaqta' u jiddeċiedi billi jilqa' t-talbiet tas-soċjetà attriċi u għalhekk jikkundanna lill-konvenuti sabiex iħallsu lis-soċjetà attriċi s-somma ta' elfejn u disa' mija u tmienja u tmenin Ewro (€2,988) bl-imgħax mis-7 ta' Ottubru 2017 sad-data tal-pagament effettiv, iżda jordna li l-imgħaxijiet għandhom ikunu kkalkulati b'rata mhux ogħla mir-rata massima li tippermetti l-liġi Madankollu, billi s-soċjetà attriċi naqset li tippreżenta prova li kien ġie ppreżentat mandat ta' sekwestru jew li ġie ppreżentat mandat ta' qbid, kemm jekk kawtelatorju jew eżekuttiv, it-Tribunal jiċħad il-parti tal- Avviż tat-Talba fejn intalbu l-ispejjeż tal-istess atti. It-Tribunal jordna li l-ispejjeż tal-kawża jitħallsu kollha mill-konvenuti. Ġudikatur